Rețelele sociale nu pot lipsi din viața unui om contemporan. Instagram este una dintre aplicațiile care ne ajută să ne conectăm cu realitatea din diferite regiuni sub voalul filtrelor colorate. Datorită acestei rețele putem descoperi, la un click distanță, locurile pitorești și oamenii cu suflet mare din Moldova.

Hâncești este un raion din partea centrală a Republicii Moldova. Prima mențiune documentară a localității datează din anul 1522. Mai multe atestări ale Hânceștilor parvin din secolul al XVII-lea, denumirea venind de la vechiul neam de razeşi din Lăpuşna, Hânceştii. Conform unei alte versiuni, Hâncești înseamnă în traducere din limba turcă „han pentru soldaţi”, însă această presupunere este nefondată. De la începuturile sale, Hânceștiul a fost o localitate răzășească, de oameni liberi și gospodari.

Teritoriul raionului Hânceşti cu cca 34 de mii de hectare de păduri seculare este unul dintre cele mai împădurite din ţară, cca 18,3 % din suprafaţa împădurită este conservată sub diverse forme de arii naturale. În raion s-au păstrat până azi vetre antice şi medievale. La Stolniceni se găseşte una dintre cele mai mari cetăţi geto-dace din pământ (sec. IV-III î.e.n.), iar la Lăpuşna s-a păstrat partea subterană a unei vechi reşedinţe domneşti de la „vama Lăpuşna de pe marele drum tătăresc”.

https://www.instagram.com/p/BZY4xu8lxK4/?tagged=hincestiguide

https://www.instagram.com/p/BU4mt-_B4zC/?tagged=hincestiguide